Diari Oficial de la Generalitat Valenciana


Sumari del DOGV 7899, del 19-10-2016 (2016/8164)

Extracte de la Resolució de 13 d'octubre de 2016, del director general del Servei Valencià d'Ocupació i Formació, per la qual es convoquen per a l'exercici 2016 les subvencions destinades a fomentar els acords territorials en matèria d'ocupació i desenvolupament local a la Comunitat Valenciana, regulades en l'Ordre 12/2016, de 29 de juliol, de la Conselleria d'Economia Sostenible, Sectors Productius, Comerç i Treball.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7899

Data del DOGV
:   19-10-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/8164


Data del document
:   13-10-2016

Organisme emissor
:   Servei Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 13 d'octubre de 2016, del director general del Servei Valencià d'Ocupació i Formació, per la qual es convoquen per a l'exercici 2016 les subvencions destinades a fomentar els acords territorials en matèria d'ocupació i desenvolupament local a la Comunitat Valenciana, regulades en l'Ordre 12/2016, de 29 de juliol, de la Conselleria d'Economia Sostenible, Sectors Productius, Comerç i Treball. [2016/8164]  
BDNS(Identif.):319963  
  
De conformitat amb el que preveuen els article 17.3 b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual pot consultar-se en la base de dades nacional de subvencions   
http://www.pap.minhap.gob.es/bdnstrans  
  
Primer. Beneficiaris  
a) Les entitats amb personalitat jurídica integrades per entitats locals i agents socials més representatius o altres actors clau, públics i privats, del seu territori, a través de les quals s'hagen instrumentat els acords territorials en matèria d'ocupació i desenvolupament local. Les entitats constituïdes a partir del 3 d'agost de 2016 hauran de complir les condicions establides per als beneficiaris indicats en la lletra b).  
  
b) Les entitats locals de la Comunitat Valenciana que manifesten la disposició d'acordar la seua actuació en matèria d'ocupació i desenvolupament local amb els agents socials més representatius i altres actors clau, públics i privats, del seu territori. En tot cas, hauran d'aglutinar una població de com a mínim 100.000 habitants o un nombre mínim de cinc municipis.  
  
Segon. Objecte i àmbit  
L'objecte de la convocatòria és la concessió de subvencions destinades a fomentar els acords territorials en matèria d'ocupació i desenvolupament local sostenible en l'àmbit de la Comunitat Valenciana, a través de l'execució dels programes de diagnòstic del territori i de projectes experimentals.  
  
Tercer. Bases reguladores  
Ordre 12/2016, de 29 de juliol, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores del programa de foment dels acords territorials en matèria d'ocupació i desenvolupament local a la Comunitat Valenciana, publicada en el Diari Oficial de la Comunitat Valenciana de 2 d'agost de 2016.  
  
Quart. Quantia  
L'import global màxim per a finançar les subvencions convocades puja a 3.307.844 euros, d'acord amb la distribució següent, que té caràcter estimatiu:  
a) Programa de diagnòstic del territori: 500.000 euros.  
b) Programa de projectes experimentals: 2.807.844 euros.  
  
Cinqué. Termini de presentació de sol·licituds  
El termini per a la presentació de les sol·licituds serà de 15 dies naturals, a comptar des de l'endemà de la publicació de la resolució en el Diari Oficial de la Comunitat Valenciana.  
  
València, 13 de octubre de 2016.- El director general del SERVEF: Enric Nomdedéu Biosca.